ประจำเดือนมาวันที่ 23-27 เม.ย. ในวันที่ 6 มีตกขาวสีโอวัลติน ลักษณะแห้งกรังๆ ประมาณเหรียญ 10 เริ่มมีอาการตั้งแต่วันที่ 5 แต่ไม่เยอะเท่าวันที่ 6 นมไม่คัด มีสิวขึ้นหลายเม็ด ไม่เคยมีเพศสัมพันธ์แบบสอดใส่ มีแต่แบบถูไถข้างนอก จะเป็นอะไรไหมคะ
สวัสดีค่ะ หากไม่ได้มีการสอดใส่อวัยวะเพศชายเข้าช่องคลอด และไม่ได้มีการหลั่งน้ำอสุจิในช่องคลอด โอกาสที่จะตั้งครรภ์ก็ไม่มีส่วนการมีตกขาวสีโอวัลตินในวันที่ 5 และ 6 พ.ค. ดังกล่าว น่าจะเป็นลักษณะของตกขาวที่มีเลือดเก่าปน ซึ่งเลือดเก่าดังกล่าว อาจเป็นเลือดประจำเดือนในรอบที่แล้วที่ค้างอยู่ในมดลูกก็ได้ หรืออาจเป็นเลือดในช่วงไข่ตกก็ได้ เนื่องจากอยู่ในช่วงประมาณกึ่งกลางของรอบเดือนพอดีแนะนำให้สังเกตอาการไปก่อน หากไม่มีตกขาวสีน้ำตาลดังกล่าวออกมาอีกในวันต่อๆ ไป ก็ไม่จำเป็นต้องทำอะไร แต่หากยังคงมีออกมาเรื่อยๆ หรือมีเลือดออกกะปริดกะปรอย หรือมีปวดท้องน้อย อาจเกิดจากสาเหตุต่างๆ เช่น การใช้ยาฮอร์โมนชนิดต่างๆ มีการติดเชื้อในมดลูก มีเยื่อบุโพรงมดลูกหนาตัวผิดปกติ เป็นต้น ซึ่งควรไปพบแพทย์เพื่อหาสาเหตุค่ะ